ΚΑΝΟΝΙΣΜΟΣ (ΕΟΚ) αριθ. 2136/93 ΤΗΣ ΕΠΙΤΡΟΠΗΣ της 28ης Ιουλίου 1993 για την τροποποίηση του κανονισμού (ΕΟΚ) αριθ. 3597/90 σχετικά με τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3492/90 του Συμβουλίου της 27ης Νοεμβρίου 1990 περί των στοιχείων που λαμβάνονται υπόψη στους ετήσιους λογαριασμούς για τη χρηματοδότηση των μέτρων παρέμβασης με τη μορφή δημόσιας αποθεματοποίησης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ), τμήμα Εγγυήσεων (1), και ιδίως το άρθρο 8,

Εκτιμώντας:

ότι ο κανονισμός (ΕΟΚ) αριθ. 3597/90 της Επιτροπής (2) θέσπισε τους κανόνες λογιστικής καταχώρησης για τα μέτρα παρέμβασης που συνεπάγεται η αγορά, η αποθεματοποίηση και η πώληση προϊόντων από τους οργανισμούς παρέμβασης 7

ότι στη συνέχεια της μεταρρύθμισης της κοινής γεωργικής πολιτικής, οι τιμές για τα σιτηρά έχουν αισθητά μειωθεί από την περίοδο 1993/94 7 ότι πρέπει, επομένως, να καθοριστεί η αξία των ελλειπουσών ποσοτήτων που θα διαπιστωθούν κατά τη διάρκεια του οικονομικού έτους 1994 στην τιμή παρέμβασης της προηγούμενης περιόδου, δεδομένου ότι το μεγαλύτερο μέρος των ποσοτήτων σε απόθεμα παρέμβασης είχαν αγοραστεί κατά τη διάρκεια της περιόδου αυτής 7

ότι, στη συνέχεια των νομισματικών αναπροσαρμογών που πραγματοποιήθηκαν από τον Οκτώβριο του 1992. Ο καθορισμός της αξίας των ελλειπουσών ποσοτήτων βάσει του γεωργικού συντελεστή που ισχύει την 1η Οκτωβρίου του τρέχοντος οικονομικού έτους έχει σαν αποτέλεσμα να αποδίδεται ποσό χαμηλότερο από την τιμή αγοράς 7 ότι η κατάσταση αυτή θα μπορούσε αν οδηγήσει σε παρατυπίες και ότι, κατά συνέπεια, πρέπει να χρησιμοποιείται ένας συντελεστής που να ανταποκρίνεται περισσότερο στην πραγματικότητα 7

ότι η σχέση μεταξύ του βοείου κρέατος αφού υποστεί αποστέωση και του βοείου κρέατος σε σφάγιο που αγοράζεται στην παρέμβαση είναι 68 % και ότι η ισχύουσα τιμή παρέμβασης για το βόειο κρέας είναι η ίδια και στις δύο περιπτώσεις 7 ότι, κατά συνέπεια, πρέπει να προσαρμοστεί η τιμή παρέμβασης που ισχύει για το βόειο κρέας χωρίς κόκαλα εφαρμόζοντας σ' αυτήν ένα διορθωτικό συντελεστή 7

ότι, βάσει της πείρας που έχει αποκτηθεί πρέπει να καταστούν σαφείς ορισμένοι κανόνες λογιστικής καταχώρησης 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής του ΕΓΤΠΕ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. τροποποιείται ως εξής:

1. Στο άρθρο 2 παράγραφος 1 προστίθεται το ακόλουθο εδάφιο:

«Ωστόσο, για την οικονομική χρήση 1994 στον τομέα των σιτηρών, η βασική τιμή παρέμβασης που πρέπει να χρησιμοποιείται είναι αυτή που ισχύει την 1 Οκτωβρίου 1992.»

2. Το άρθρο 2 παράγραφος 5 δεύτερη περίπτωση αντικαθίσταται από το ακόλουθο κέιμενο:

«- για τις ποσότητες που αναφέρονται στην παράγραγο 1 πρώτη περίπτωση και στην παράγραφο 3α, ο συντελεστής μετατροπής που εφαρμόζεται είναι η γεωργική ισοτιμία που ισχύει την πρώτη ημέρα της οικονομικής χρήσης.»

3. Στο άρθρο 2 παράγραφος 5 προστίθεται η ακόλουθη περίπτωση:

«- για τις ποσότητες που αναφέρονται στην παράγραφο 1 δεύτερη περίπτωση, στην παράγραφο 2 και στην παράγραφο 3 στοιχείο γ), ο συντελεστής μετατροπής που εφαρμόζεται είναι η γεωργική ισοτιμία που ισχύει την πρώτη ημέρα κάθε τριμήνου 7 ωστόσο, κατά την πρώτη εφαρμογή, η εφαρμοζόμενη ισοτιμία είναι αυτή που ισχύει την 1η Αυγούστου 1993.»

4. Το άρθρο 6 παράγραφος 2 αντικαθίσταται από το ακόλουθο κείμενο:

«2. Εάν, μετά από οπτικό έλεγχο στο πλαίσιο της ετήσιας απογραφής ή κατά τον έλεγχο μετά την ανάληψη από την παρέμβαση, δεν είναι πλέον δυνατό να συσκευαστεί εκ νέου το προϊόν, ο οργανισμός παρέμβασης μπορεί να πωλήσει την υπολειπόμενη ποσότητα βάσει ιδιωτικής σύμβασης. Η εν λόγω ποσότητα υπολογίζεται λογιστικά σαν έξοδος, κατά την ημερομηνία της δειγματοληψίας και τα σχετικά έσοδα πιστώνονται στο ΕΓΤΠΕ για τον ίδιο μήνα.»

5. Το άρθρο 7 παράγραφος 2 στοιχείο α) αντικαθίσταται από το ακόλουθο κείμενο:

«α) τα αφαιρούμενα έξοδα εισόδου και εξόδου υπολογίζονται πολλαπλασιάζοντας τις ποσότητες που δεν έγιναν δεκτές με το σύνολο των αντιστοίχων κατ' αποκοπή ποσών και με το γεωργικό συντελεστή μετατροπής, ο οποίος εφαρμόζεται στα κατ' αποκοπή ποσά που ισχύουν κατά τον μήνα της εξόδου.»

6. Το άρθρο 7 παράγραφος 2 στοιχείο β) αντικαθίσταται από το ακόλουθο κείμενο:

«β) τα αφαιρούμενα έξοδα αποθεματοποίησης υπολογίοζονται πολλαπλασιάζοντας τις ποσότητες που δεν έγιναν δεκτές με τον αριθμό των μηνών που έχουν παρέλθει μεταξύ της εισόδου και εξόδου, με το κατ' αποκοπή ποσό και το γεωργικό συντελεστή μετατροπής, ο οποίος εφαρμόζεται στα κατ' αποκοπή ποσά που ισχύουν κατά τον μήνα της εξόδου.»

7. Το άρθρο 7 παράγραφος 2 στοιχείο γ) αντικαθίσταται από το ακόλουθο κείμενο:

«γ) τα αφαιρούμενα έξοδα αποθεματοποίησης υπολογίοζονται πολλαπλασιάζοντας τις ποσότητες που δεν έγιναν δεκτές με τον αριθμό των μηνών που έχουν παρέλθει μεταξύ της εισόδου και εξόδου, ενώ αφαιρείται ο αριθμός των μηνών που έχουν παρέλθει από την ισχύουσα προθεσμία πληρωμής κατά την είσοδο, με το ποσοστό χρηματοδότησης που έχουν παρέλθει από την ισχύουσα προθεσμία προθεσμία πληρωμής κατά την είσοδο, με το ποσοστό χρηματοδότησης που ισχύει το μήνα της εξόδου, διαιρεμένου διά δώδεκα και με τη μέση λογιστική αξία μεταφοράς που ισχύει στην αρχή της οικονομικής χρήσης ή ο πρώτος μήνας δήλωσης στην περίπτωση που δεν υπάρχει μέση λογιστική αξία μεταφοράς.»

8. Στο άρθρο 7 προστίθεται η ακόλουθη παράγραφος:

«4. Σε περίπτωση ειδικών διατάξεων, ο συντελεστής μετατροπής που εφαρμόζεται για τη λογιστική καταχώρηση των εξόδων που αναφέρονται στην παράγραφο 2 στοιχεία α) και β) είναι αυτός που ισχύει την πρώτη ημέρα του μήνα κατα τον οποίον επέρχεται η ρητώς οριζόμενη γενεσιουργός αιτία.»

9. Στο άρθρο 8 οι όροι «των γεωργικών ισοτιμιών» διαγράφονται.

10. Στο παράρτημα προστίθεται το ακόλουθο σημείο:

«VII. ΒΟΕΙΟ ΚΡΕΑΣ

Για την εφαρμογή των διατάξεων που αναφέρονται στο άρθρο 2 παράγραφοι 1, 2 και 3 στοιχεία α) και γ), η τιμή βάσης πρέπει να λαμβάνεται υπόψη, για το βόειο κρέας χωρίς κόκαλα, είναι η τιμή παρέμβασης πολλαπλασιαζόμενη επί το συντελεστή 1,47.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Αυγούστου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Ιουλίου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 337 της 4. 12. 1990, σ. 3.

(2) ΕΕ αριθ. L 350 της 14. 12. 1990, σ. 43.